
KITÖLTÉSI ÚTMUTATÓ A KÉRELEM TÚLFIZETÉS ÁTVEZETÉSÉRE ÉS/VAGY VISSZAUTALÁSÁRA ŰRLAPHOZ
(ASP-ADÓ-TUL)
Az adózás rendjéről szóló 2017. évi CL. törvény alapján ha az adott adónem tekintetében az adózónak vagy a tartozás megfizetésére kötelezett személynek fizetési kötelezettségét meghaladó összeg áll az adószámlán a rendelkezésére (a továbbiakban: túlfizetés), az adóhatóság a túlfizetés összegét kérelemre az adózó, a tartozás megfizetésére kötelezett személy által megjelölt adónemre, fizetési kötelezettségre, tételes elszámolású fizetési kötelezettség esetében a konkrét fizetési kötelezettségre számolja el.
Ha az adózónak adótartozása nincs, és bevallási kötelezettségeinek eleget tett, rendelkezhet a fennmaradó összeg visszatérítéséről. Rendelkezés hiányában az adóhatóság a túlfizetést a később esedékes adó kiegyenlítésére számolja el. Az adóhatóság a fennmaradó összeget csak akkor térítheti vissza, ha a befizetőnek nincs általa nyilvántartott, adók módjára behajtandó köztartozása.
Az adóhatóság számlájára tévesen befizetett összeg visszafizetését a befizető a túlfizetésre vonatkozó szabályok szerint igényelheti.
A nyomtatványt valamennyi fejezet (előlap, főlap) kitöltését követően lehetséges benyújtani.
Előlap
A beküldő adatai (a személyazonosító igazolványban, lakcímkártyán lévő adatok alapján neve, születési neve, anyja neve, születési helye, ideje, címe, tartózkodási helye, levelezési címe, adóazonosító jele, email címe, telefonszáma, meghatalmazotti minőség, elektronikus kapcsolattartást engedélyezése, előzmény információ)
Főlap
I. Adózó adatai
Jelölni szükséges az adózó jellegét, majd ennek megfelelően nevét, anyja nevét, születési helyét és idejét, adóazonosító jelét/adószámát, lakóhelyét/székhelyét, levelezési címét, bankszámlaszámát, e-mail címét és telefonszámát, illetve ha a benyújtótól eltér, abban az esetben a bejelentést kitöltő nevét, telefonszámát, elektronikus levelezési címét szükséges feltüntetni.
II.	Túlfizetés
Jelölni szükséges, hogy melyik számlán áll fenn túlfizetése és az milyen összegű.
A kérelem benyújtására a befizető jogosult, amennyiben elhunyt/megszűnt, úgy az örökös(ök)/jogutód(ok) örökrészük/a jogutódlással érintett rész arányában jogosult(ak).
1. Az adózó kérelme
A túlfizetés összegének feltüntetését követően ki kell választani a felsorolt lehetőségek közül, hogy az adózó hogyan rendelkezik a túlfizetés összegéről.
1. Túlfizetés átvezetésére vonatkozó adatok
Amennyiben a túlfizetés más adónemre történő átvezetését kéri, úgy ki kell választani, hogy melyik számlára és milyen összegben kéri átvezetni azt.
1. Más hatóságnál nyilvántartott lejárt esedékességű köztartozás kiegyenlítésére vonatkozó adatok
Ha van köztartozás, akkor a táblázat megfelelő mezőinek kitöltésével szükséges megadni, hogy mely szervezet, melyik számláján, milyen összegben áll fenn.
1. Visszatérítésre vonatkozó adatok
A túlfizetés kiutalását a magánszemély adózó kérheti bankszámlájára vagy lakcímére. Gazdálkodó szervezetek részére csak bankszámlára teljesíthető a kiutalás.
1. Felelősségem tudatában kijelentem, hogy a kérelemben közölt adatok a
valóságnak megfelelnek.
Az adatlapokon a benyújtó aláírásával büntetőjogi felelőssége tudatában nyilatkozik arról, hogy az adóhatóság részére szolgáltatott adatok megfelelnek a valóságnak. Amennyiben nem elektronikusan nyújtja be a kérelmét, úgy az aláírás nélkül érvénytelen.

